«عاشیق حسین اسدی» سازین یانیغلی نغمهلری آلتیندا تورپاغا تاپشیریلدی
چوخ واختسیز حیاتینی ایتیرن اوستاد عاشیق حسین اسدینین جنازهسی آذربایجان عاشیقلارینین یانیغلی ساز نغمهلری ایچینده مشایعت اولونوب و تهرانین بهشت زهرا مزارلیغینین هنرمندلر بؤلومونده تورپاغا تاپشیریلدی.
شهریور آیینین ۱۴نجی گونو میثلی چوخ آز گؤرونن بیر مراسیمده اوستاد عاشیق حسین اسدی آذربایجانین تانینمیش عاشیقلاریندان اولان عاشیق محبوب، عاشیق ایمران حیدری، عاشیق احمد حمیدی و عاشیق نوروز چمنینین سازیندان و سسیندن قوپان یانیقلی نغمهلری آلتیندا ابدیلیک اولاراق تورپاغا قووشدو. مراسیمده عاشیقلاردان علاوه آذربایجان ادبی مدنی درنکلری او جوملهدن: صابر ادبی انجومنی، ساهر ادبی- مدنی درنهیی، خدافرین و قاراداغ انجومنلرینین بیر چوخ عضولری و اوستادین دوست و تانیشلاری گئنیش اشتراک ائتمیشدیر.
بیر داها خالقیمیزین صنعتکار اوغلونون شرفلی خاطیرهسینی عزیزلهمکله، مراسیمدن بیر نئچه شکیلی حؤرمتلی اوخوجولاریمیزا تقدیم ائدیریک:
azb_Arab azb_Arab azb_Arab azb_Arab